1996-ban a túraautózás mellett, az amerikai CART-sorozatban is indult. 1997-ben teljes szezont teljesített a Formula–1-es világbajnokságon, a Jackie Stewart által alapított Stewart Grand Prix pilótájaként. Pontot egy alkalommal sem szerzett, legjobb eredménye egy hetedik helyezés volt, melyet a monacói nagydíjon ért el. A következő évet is a csapatnál kezdte. A kanadai nagydíjon hatodik lett, amivel egy világbajnoki pontot szerzett; ennek ellenére a következő futamon már nem indult, a csapat a holland Jos Verstappennek adott lehetőséget a szezon további futamain.